**נספח ג' - התחייבות לשמירת סודיות**

אני הח"מ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

שם פרטי ומשפחה מס' ת.ז. תפקיד

**כתנאי לקבלת הרשאה לצפייה ו/או לשימוש במידע המצולם באמצעות מצלמות האבטחה בטכניון– מכון טכנולוגי לישראל (להלן: "הטכניון") (להלן: "המידע"), וזאת לצורך עבודתי בטכניון בלבד, אני מצהיר ומתחייב בזאת כדלקמן:**

1. הנני מאשר בזה כי ידוע לי כי הגישה למידע ניתנת לי רק לצרכי מילוי תפקידי כפי שהוגדרו במפורש על ידי הטכניון וכי חל איסור מן הדין על שימוש במידע שלא לצורך האמור.
2. ידוע לי שהשימוש במאגרי המידע יחשוף או עלול לחשוף אותי ל"מידע רגיש" כהגדרתו בחוק להגנת הפרטיות, התשמ"א-1981, בנוגע לבאי הטכניון (סטודנטים, עובדים, אורחים וכו').
3. הנני מתחייב לשמור בסודיות מלאה את המידע, לא לאפשר גישה אליו, לא לגלותו ולא להעביר אותו לשום אדם או גוף, לא להעתיק את המידע או חלק ממנו, ולא להרשות לאחרים לבצע שכפול, העתקה, צילום וכו' של המידע, אלא אם כן ניתנה לכך רשות מראש ובכתב מראש היחידה או מי מטעמו.
4. אני מתחייב לנהוג בכל האמצעים הדרושים על מנת לשמור על המידע ולמנוע גישה אליו, ובכל מקרה בכל האמצעים הסבירים המקובלים לשם כך.
5. אני מתחייב להודיע למנב"ט ולראש היחידה לאלתר ובכתב, על כל מקרה של חשד לאובדן/ העתקה/ גישה שלא על ידי מורשה למידע.
6. ידוע לי כי הפרת חובת הסודיות בין במישרין ובין בעקיפין, כמצוין לעיל מהווה עוולה אזרחית לפי סעיף 4 לחוק הגנת הפרטיות, התשמ"א-1981 וכן עבירה פלילית לפי סעיף 5 לחוק זה. זאת בנוסף לעבירה משמעתית על-פי נהלי הטכניון, וכי הפרת התחייבותי בהתאם למסמך זה עלולה לחשוף את הטכניון ואותי לתביעות מצד גורמים שונים, ועלולה להביא לסיום עבודתי בטכניון.
7. לא אשתמש בכל מידע אליו איחשף במסגרת עבודתי או כתוצאה מהשימוש במאגרי המידע שהועמדו לרשותי כדי לעשות מעשה העלול לפגוע באדם, אפילו אם יהיה בידי צידוק כלשהו לעשות זאת בהתאם לסעיף 18 לחוק הגנת הפרטיות, התשמ"א-1981 ובהתאם לפרק ג' בחוק לשון הרע, התשכ"ה-1965.
8. התחייבותי זו תעמוד בתוקפה לכל אורך התקופה בה אהיה מועסק על ידי הטכניון, וכן ללא הגבלת זמן גם לאחר שאחדל לעבוד בטכניון, מכל סיבה שהיא.
9. ידוע לי כי התחייבויותיי לעיל הינן מבלי לגרוע מחובותיי לפי כל דין.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם חתימה תאריך